**Մարիա Դիմիտրիադի** (հուն․՝ Μαρία Δημητριάδη, 1951, Աթենք, Հունաստան - հունվարի 7, 2009(2009-01-07), Աթենք, Հունաստան), հույն երգչուհի։ Եղել է Միկիս Թեոդորակիսի և Թանոս Միկրուցիկոսի երգերի ամենահայտնի կատարողներից մեկը։ Դիմիտրիադին հիմնականում կատարում էր Հունաստանի քաղաքական ձախ ուղղվածության երգեր Հունաստանում Խունտայի ու Մետապոլիտեֆսիի ժամանակաշրջանում, ինչպես նաև փորձել է ավելի քնարական տոնայնության այլ ոճեր և ժանրեր։

Կենսագրություն
--------------

Մարիա Դիմիտրիադին ծնվել է 1950 թվականին Աթենքի Տավրոս արվարձանում, որտեղ հետագայում նա դարձել է մունիցիպալ խորհրդի անդամ։ Նրա ավագ քույրը եղել է հույն հայտնի երգչուհի Աֆրոդիտե Մանոուն։

Մարիա Դիմիտրիադիի կարիերան կապված է հույն մեծագույն կոմպոզիտորների հետ, ինչպիսիք են Ստավրոս Քսարհակոսը, որի հետ նա ձայնագրել է իր դեբյուտային սինգլը` *Ένα πρωινό*, Միկիս Թեոդորակիսը, Թանոս Միկրոուցիկոսը, Կոստաս Գրիգորեասը, Մադրա Մանդիսենսիոն և ավելի ուշ՝ Յաննիս Մարկոպուլոսը և Մանոս Հաձիդակիսը։ 1970-ական թվականների սկզբին՝ Հունաստանում ռազմական բռնապետության ժամանակ, Մարիա Դիմիտրիադին եղել է Եվրոպայում և չորս տարի շրջագայել Թեոդորակիսի հետ՝ շարունակելով աշխատել նրա հետ մինչև 1990-ականների սկիզբը։ 1974 թվականին Դիմիտրիադին վերադարձել է Հունաստան և հետագա տարիներին սկսել աշխատել գրեթե բացառապես Միկրոուցիկոսի հետ։ Այդ տարիներին նա դարձել է Հունաստանի հեղափոխական կոմունիստական շարժման անդամ (EKKE) և ընտրվել խորհրդատու` ծառայելու Տավրոսի քաղաքային խորհրդում։

1980 թվականին Մարիա Դիմիտրիադին պայմանագիր է ստորագրել CBS Records-ի հետ և սկսել իր սոլո կարիերան։ 1991 թվականից մինչև 1993 թվականը Դիմիտիրադին ապրել և աշխատել է Հարավսլավիայում։

Մարիա Դիմիտրիադին ամուսնացել է հունական հեռուստատեսության հաղորդավար Անդրեաս Միկրոոււցիկոսի հետ։ Զույգն ունեցել է մեկ որդի` Սթերիոսը։ Հետագա տարիներին Մարիան հեռացել է ակտիվ երաժշտական գործունեությունից և դարձել Հունաստանի կոմունիստական կուսակցության համակիրը։

Մարիա Դիմիտրիադին մահացել է 2009 թվականի հունվարի 6-ին՝ 58 տարեկան հասակում, Աթենքի «Evangelismos General Hospital»-ում թոքերի հազվադեպ հանդիպող հիվանդությունից։

Ծանոթագրություններ
------------------

1. 1 2 3 4 5  Ελευθεροτυπία - Ονειρο που φεύγει η ζωή [Reuters - Dream leaving life] (in Greek). ENet. 2009 թ․ հունվարի 8. Արխիվացված է the original 2009 թ․ մարտի 20-ին. Retrieved 2009 թ․ նոյեմբերի 12.`{{cite web}}`: CS1 սպաս․ չճանաչված լեզու (link)
2. 1 2 3 4 5 6 7 8 9 10  Πέθανε σήμερα η Μαρία Δημητριάδη [Maria Dimitriadi Died Today] (in Greek). indy.gr. 2009 թ․ հունվարի 8. Արխիվացված է the original 2013 թ․ փետրվարի 17-ին. Retrieved 2009 թ․ նոյեմբերի 12.`{{cite web}}`: CS1 սպաս․ չճանաչված լեզու (link)
3. 1 2  Τελευταία Ενημέρωση (2009 թ․ հունվարի 7). Σίγησε η Μαρία Δημητριάδη [Muting Maria Dimitriadi] (in Greek). ΣΚΑΪ. Արխիվացված է the original (PHP) 2011 թ․ հուլիսի 17-ին. Retrieved 2009 թ․ նոյեմբերի 12.`{{cite web}}`: CS1 սպաս․ չճանաչված լեզու (link)
4. 1 2 3 4  Δημητριάδη Μαρία [Maria Dimitriadi] (in Greek). Musipedia. Արխիվացված է the original (PHP) 2009 թ․ օգոստոսի 27-ին. Retrieved 2009 թ․ նոյեմբերի 12.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Maria Dimitriadi discography.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Չափորոշչային վերահսկողություն | GND: 134580044 · ISNI: 0000000369622900 · LCCN: n83065779 · NLG: 287153 · VIAF: 247922568 · WorldCat VIAF: 247922568 |

 |